CELEX: C2006/212/07
Language: et
Date: 2006-09-02 00:00:00
Title: Liidetud kohtuasjad C-439/04 ja C-440/04: Euroopa Kohtu (kolmas. koda) 6. juuli 2006.  aasta otsus (Cour de cassation'i (Belgia) eelotsusetaotlus) — Axel Kittel versus Belgia riik (Kuues käibemaksudirektiiv — Sisendkäibemaksu mahaarvamine — Nn karussellpettus — Siseriikliku õiguse kohaselt täielikult tühine müügileping)

2.9.2006   
            
            
               ET
            
            
               Euroopa Liidu Teataja
            
            
               C 212/4
            
         Euroopa Kohtu (kolmas. koda) 6. juuli 2006. aasta otsus (Cour de cassation'i (Belgia) eelotsusetaotlus) — Axel Kittel versus Belgia riik
   (Liidetud kohtuasjad C-439/04 ja C-440/04) (1)
   
   (Kuues käibemaksudirektiiv - Sisendkäibemaksu mahaarvamine - Nn karussellpettus - Siseriikliku õiguse kohaselt täielikult tühine müügileping)
   (2006/C 212/07)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Hagejad: Axel Kittel (C-439/04), Belgia riik (C-440/04)
   
      Kostjad: Belgia riik (C-439/04), Recolta Recycling SPRL (C-440/04)
   Kohtuasja ese
   Eelotsusetaotlus — Belgia kassatsioonikohus — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — Ühine käibemaksusüsteem: ühtne maksubaas (EÜT L 145, lk 1) tõlgendamine — Maksude neutraalsuse põhimõte –Täielikult tühise müügilepingu alusel toimunud kaupade tarnimine — Nn karussellpettus — Mahaarvamise õiguse kaotamine heauskse ostja poolt
   Resolutiivosa
   Juhul kui kaupu tarnitakse maksukohustuslasele, kes ei teadnud ega pidanud teadma müüjapoolset pettusest asjaomase tehingu puhul, tuleb nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ artiklit 17 tõlgendada viisil, et sellega on vastuolus siseriiklik õigusnorm, mille kohaselt müügilepingu tühistamine siseriikliku tsiviilõiguse normi alusel, mille tõttu selline leping on täielikult tühine avaliku korraga vastuolu tõttu, sest lepingu sõlmimine oli ebaseaduslik, toob maksukohustuslasele kaasa maksu mahaarvamise õiguse kaotamise. Selles suhtes ei oma tähtsust, kas tühisus on käibemaksupettuse või mõne muu pettuse tagajärg.
   Seevastu siis, kui on objektiivsete tõendite alusel tõendatud, et kaupu tarniti maksukohustuslasele, kes teadis või pidi teadma, et ta osales ostes tehingus, mis oli seotud käibemaksupettusega, peab siseriiklik kohtus keelduma mahaarvamise lubamisest.
   
      (1)  ELT C 6, 8.1.2005.